Príloha č. 5
        								         160 - ______/ 2026
ZMLUVA O DIELO 
 uzatvorená v zmysle § 631 zákona č. 40/1964 Zb. (Občiansky zákonník)
medzi nasledovnými zmluvnými stranami:


Objednávateľ : 	DAPHNE – Inštitút aplikovanej ekológie
zastúpený: Mgr. Viera Šefferová Stanová, PhD.
Podunajská 24, 821 06 Bratislava
IČO: 30814081
DIČ: 2020 912 157
IČ DPH: SK2020912157
Bankové spojenie: Tatra Banka a.s., Bratislava 
Číslo účtu: SK27 1100 0000 0026 6745 5010
SWIFT: TATRSKBX
reg. MV SR Bratislava 1, č. spisu: VVS/1-900/90-12768
na jednej strane
a

Zhotoviteľ :		[OBCHODNÉ MENO]
		Zastúpený: 
Sídlo: 
IČO: 
DIČ: 
IČ DPH: 
Bankové spojenie: 
IBAN: 
SWIFT: 
			Právna forma: 
			Reg.: 
na druhej strane

nasledovne:
Čl.I
PREDMET ZMLUVY
Zhotoviteľ sa zaväzuje vykonať práce podľa prílohy č. 1 Opis predmetu zákazky a prílohy č. 2 Technická špecifikácia k zákazke „Realizácia terénnych a vodozádržných opatrení v lokalite Šterusy – 2026“. Predmet zmluvy je realizovaný v rámci projektu „LIFE Voda v krajine a pôde“, kód projektu: LIFE21-CCA-CZ-LIFE WILL/101074380, ktorý sa realizuje z finančného príspevku Európskej únie z programu LIFE a ďalších zdrojov.

Čl.II
TERMÍN A PODMIENKY PLNENIA

1. Predmetom tejto zmluvy je záväzok zhotoviteľa realizovať pre objednávateľa terénne a vodozádržné opatrenia v lokalite Šterusy podľa príloh č. 1 a 2, ktoré tvoria neoddeliteľnú súčasť tejto zmluvy. Miestom plnenia je katastrálne územie Šterusy, pracovné plochy uvedené v prílohách č. 1 a 2. Práce sa začnú po nadobudnutí účinnosti zmluvy a odovzdaní pracoviska.
2. Predmet zákazky bude dodaný v celom dohodnutom rozsahu najneskôr do 27. 11. 2026. O odovzdaní a prevzatí celého diela bude vyhotovený preberací protokol podpísaný oboma zmluvnými stranami. Súčasťou odovzdania bude súpis skutočne vykonaných prác a fotodokumentácia podľa príloh č. 1 a 2.
3. Objednávateľ má právo skontrolovať predmet zmluvy kedykoľvek v priebehu realizácie diela pred jeho dodaním. Ak dielo nie je dokončené alebo má zjavné chyby, ktoré neumožňujú jeho riadne využitie, objednávateľ môže odmietnuť jeho prevzatie; dôvody uvedie v preberacom protokole. Drobné vady nebrániace riadnemu užívaniu možno prijať iba výslovným uvedením v protokole spolu s lehotou ich odstránenia. Tým nie sú dotknuté práva objednávateľa zo zodpovednosti za vady.

Čl.III
CENA A FAKTURÁCIA

1. Cena je stanovená dohodou – na základe cenovej ponuky – podľa zákona č. 18/1996 Z. z. o cenách, v znení neskorších predpisov. Cenová ponuka vrátane oceneného výkazu výmer je prílohou č. 3 tejto zmluvy.

2. Celková cena za predmet plnenia podľa tejto Zmluvy predstavuje sumu maximálne vo výške ......................... EUR bez DPH (slovom .........................), sadzba DPH ..... %, výška DPH ......................... EUR, suma spolu s DPH ......................... EUR. Cena zahŕňa všetky náklady Zhotoviteľa na riadne vykonanie predmetu plnenia podľa tejto Zmluvy. Jednotkové ceny bez DPH sú konečné a záväzné. Pri prenesení daňovej povinnosti sa DPH neplatí zhotoviteľovi; daň prizná objednávateľ podľa zákona č. 222/2004 Z. z. Neplatiteľ DPH daň neúčtuje. Uvedená suma spolu s DPH vyjadruje celkový náklad objednávateľa vrátane DPH, ktorú si nemôže odpočítať, aj pri prenesení daňovej povinnosti.
3. Podkladom pre fakturáciu za predmet zmluvy je preberací protokol odsúhlasený zodpovednou osobou objednávateľa. Zodpovedná osoba za prevzatie: Ing. Pavol Polák, e-mail: polak@daphne.sk.
4. Úhrada ceny za riadne vykonaný predmet zmluvy bude realizovaná formou bezhotovostného platobného styku v eurách na základe faktúry vystavenej po dokončení a prevzatí celého diela objednávateľom. Objednávateľ neposkytuje zálohové platby a neakceptuje čiastkovú fakturáciu.
5. Splatnosť faktúry je 15 kalendárnych dní odo dňa jej doručenia objednávateľovi. Objednávateľ môže faktúru uhradiť aj pred uplynutím lehoty splatnosti.
6. Rozsah vykonaných prác schvaľuje objednávateľ po kontrole v teréne. Kontrolu vykoná objednávateľ alebo ním poverený pracovník. Z návštevy v teréne bude vyhotovený zápis potvrdzujúci rozsah vykonaných prác. Priebežná kontrola a potvrdenie vykonaných množstiev nezakladajú právo na čiastkovú fakturáciu.
7. Základné položky sa vyúčtujú podľa skutočne vykonaných a objednávateľom odsúhlasených množstiev pri zachovaní jednotkových cien podľa prílohy č. 3. Podmienené položky možno realizovať a účtovať iba na základe predchádzajúceho písomného pokynu objednávateľa a najviac do maximálnych množstiev uvedených v ocenenom výkaze výmer. Nevykonané položky sa neúčtujú. Práce nad dohodnutý rozsah a zvýšenie maximálnej ceny vyžadujú predchádzajúci písomný dodatok v súlade s uplatniteľnými pravidlami obstarávania a financovania.
8. Zhotoviteľ doručí konečnú faktúru so všetkými prílohami najneskôr do 2 kalendárnych dní od prevzatia celého diela objednávateľom, pri dodržaní zákonných lehôt na vyhotovenie faktúry.
9. Faktúra je objednávateľovi doručovaná vytlačená na adresu sídla objednávateľa alebo elektronicky e-mailom vo formáte PDF na adresu: egry@daphne.sk alebo mikloskova@daphne.sk. Objednávateľ týmto v zmysle zákona č. 222/2004 Z. z. o dani z pridanej hodnoty udeľuje zhotoviteľovi súhlas s vystavovaním faktúry v elektronickej forme. Vierohodnosť pôvodu, neporušenosť obsahu a čitateľnosť faktúry musia byť zabezpečené v súlade so zákonom č. 222/2004 Z. z. o dani z pridanej hodnoty a zákonom č. 431/2002 Z. z. o účtovníctve. Kvalifikovaný elektronický podpis je jedným z možných spôsobov ich zabezpečenia, nie povinnou náležitosťou každej elektronickej faktúry.
10. Zhotoviteľom vystavená faktúra v zmysle tejto Zmluvy musí obsahovať presné označenie plnenia podľa tejto Zmluvy, všetky náležitosti vyžadované príslušnými právnymi predpismi a tieto údaje:
a) označenie zmluvných strán, obchodné meno, adresu, sídlo, IČO, DIČ a IČ DPH, ak bolo pridelené,
b) číslo faktúry,  
c) deň vystavenia, deň splatnosti a deň dodania,
d) základ dane a pri uplatnení DPH sadzbu a sumu DPH; 
e) fakturovanú sumu v EUR, 
f) označenie osoby, ktorá faktúru vystavila, 
g) označenie peňažného ústavu a číslo účtu vo forme IBAN, na ktorý sa má platiť, a variabilný symbol,
h) názov činnosti, za ktorú je faktúra vystavená, a identifikáciu tejto zmluvy,
i) označenie projektu: „LIFE Voda v krajine a pôde“, kód projektu: LIFE21-CCA-CZ-LIFE WILL/101074380, ktorý sa realizuje z finančného príspevku Európskej únie z programu LIFE a ďalších zdrojov,
j) k faktúre musí byť priložený preberací protokol za celé dielo a objednávateľom odsúhlasený súpis skutočne vykonaných prác podľa výkazu výmer.
11. Ak faktúra nebude obsahovať stanovené náležitosti alebo v nej nebudú správne uvedené údaje, je Objednávateľ oprávnený ju vrátiť v lehote desiatich (10) dní od jej doručenia zhotoviteľovi s uvedením chýbajúcich náležitostí alebo nesprávnych údajov.  V takom prípade nová lehota splatnosti  faktúry začne plynúť doručením opravenej faktúry Objednávateľovi. V prípade, že Objednávateľ vráti faktúru bezdôvodne, napriek tomu, že faktúra je správna a predpísané náležitosti obsahuje, lehota splatnosti sa nezastaví ani nepreruší, a pokiaľ Objednávateľ faktúru nezaplatí v pôvodnej lehote splatnosti, dostáva sa do omeškania.  
12. Ak sa na zhotoviteľa vzťahuje oznamovacia povinnosť podľa § 6 zákona č. 222/2004 Z. z., je povinný uviesť na faktúre bankový účet oznámený Finančnému riaditeľstvu SR a zverejnený zákonným spôsobom. Ak taký účet neuvedie, objednávateľ ho bezodkladne vyzve na opravu; postup pri vrátení faktúry sa spravuje predchádzajúcim bodom. Zhotoviteľ je povinný oznámiť objednávateľovi akúkoľvek zmenu týkajúcu sa bankového účtu uvedeného v identifikačných údajoch zhotoviteľa.


Čl. IV
Povinnosti a práva zmluvných strán

1. Objednávateľ je povinný:
· poskytnúť súčinnosť pri plnení predmetu zmluvy
· prevziať predmet plnenia od zhotoviteľa a urobiť kontrolu výsledkov
· zabezpečiť oprávnenie na vstup a vykonanie prác na dotknutých pozemkoch a poskytnúť potrebné podklady, ako aj povolenia a súhlasy príslušných orgánov, ak ich právne predpisy pre dohodnuté práce vyžadujú,
· uhradiť dohodnutú cenu

2. Zhotoviteľ je povinný:
· vykonať predmet zmluvy v súlade s prílohami a požiadavkami objednávateľa v ich rozsahu, dodržať právne predpisy, bezpečnosť pri práci a podmienky ochrany prírody;
· včas upozorniť objednávateľa na všetky okolnosti, ktoré by mohli ohroziť alebo znemožniť riadne vykonanie predmetu zmluvy, a umožniť mu kontrolu prác pred ich zakrytím; kontrola nezbavuje zhotoviteľa zodpovednosti za kvalitu diela,
· strpieť výkon kontroly alebo auditu súvisiaceho s plnením tejto zmluvy osobami oprávnenými podľa príslušných právnych predpisov alebo podmienok financovania projektu a poskytnúť im potrebnú súčinnosť, vrátane sprístupnenia dokladov a umožnenia overenia vykonaných prác. Táto povinnosť trvá aj po skončení zmluvy počas doby, v ktorej sú tieto osoby oprávnené kontrolu alebo audit vykonať.

Čl. V
ZODPOVEDNOSŤ ZA KVALITU A  VADY
1. Zhotoviteľ sa zaväzuje poskytovať plnenie podľa tejto Zmluvy v požadovanom rozsahu a kvalite v súlade s prílohami č. 1 a 2 tejto Zmluvy.
2. Záruka sa poskytuje na dobu 36 mesiacov. Záručná doba začína plynúť dňom prevzatia celého diela. Zákonné práva objednávateľa zo zodpovednosti za vady tým nie sú obmedzené.
3. Zhotoviteľ je povinný bezplatne a bez zbytočného odkladu odstrániť chyby a nedostatky diela alebo jeho časti zistené v čase zhotovovania diela a vady, za ktoré zodpovedá a ktoré boli uplatnené v záručnej dobe. Objednávateľ má povinnosť presne vyšpecifikovať vytýkané chyby diela a oznámiť ich zhotoviteľovi písomne. Zhotoviteľ sa zaväzuje bezplatne odstrániť chyby v termíne dohodnutom s objednávateľom, najneskôr však do 15 pracovných dní od doručenia oznámenia, ak sa strany vzhľadom na technológiu a objektívne podmienky písomne nedohodnú inak.

Čl. VI
ZMLUVNÉ POKUTY

1. V prípade, ak Zhotoviteľ poruší povinnosť dokončiť a odovzdať dielo v termíne podľa čl. II tejto Zmluvy a omeškanie zavinil, je povinný uhradiť Objednávateľovi zmluvnú pokutu vo výške 0,05 % z maximálnej ceny diela bez DPH za každý deň omeškania, najviac však 10 % tejto ceny.
2. Zhotoviteľ je povinný zaplatiť zmluvnú pokutu, na ktorú vznikol Objednávateľovi  nárok najneskôr do 30 dní odo dňa doručenia písomnej výzvy od Objednávateľa na jej zaplatenie Zhotoviteľovi.
3. V prípade oneskorenej úhrady faktúry je Objednávateľ povinný uhradiť Zhotoviteľovi zákonný úrok z omeškania z dlžnej sumy.
4. Nárok Objednávateľa na náhradu škody nie je dotknutý vznikom nároku na zmluvnú pokutu podľa tejto Zmluvy a Objednávateľ má právo domáhať sa popri nároku na zmluvnú pokutu aj náhrady škody v celej  jej výške, pričom náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava.
5. Zmluvné strany vyhlasujú, že všetky zmluvné pokuty dojednané v tejto Zmluve sú dojednané vo výške primeranej hodnoty a významu zabezpečovaných povinností. 
6. Ustanovenia tohto článku tejto Zmluvy ostávajú v platnosti aj po ukončení alebo zániku platnosti tejto Zmluvy z akéhokoľvek dôvodu. 
7. Zmluvná strana, ktorá poruší svoju povinnosť vyplývajúcu z tejto Zmluvy, je povinná nahradiť škodu tým spôsobenú druhej zmluvnej strane za podmienok ustanovených Občianskym zákonníkom.
Čl. VII
ZÁVEREČNÉ USTANOVENIA
1. Akékoľvek zmeny a doplnky tejto zmluvy sa budú robiť formou písomných dodatkov potvrdených oboma stranami, pri dodržaní uplatniteľných pravidiel obstarávania a financovania. Písomný pokyn na podmienené práce v rámci dohodnutých množstiev a ceny podľa čl. III nie je zmenou zmluvy.
2. Objednávateľ a zhotoviteľ sú oprávnení odstúpiť od zmluvy v prípade, ak niektorá zo zmluvných strán poruší dohodnuté zmluvné povinnosti a v primeranej lehote určenej v písomnej výzve nezjedná nápravu. Ak sa rozhodne niektorá zo zmluvných strán od tejto Zmluvy odstúpiť z dôvodov dohodnutých touto Zmluvou, je povinná svoje odstúpenie písomne oznámiť druhej strane. Odstúpenie od tejto Zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia. Odstúpenie od Zmluvy je účinné jeho doručením druhej zmluvnej strane. Odstúpením od zmluvy nie je dotknuté právo dotknutej zmluvnej strany na náhradu škody, ani právo na úhradu zmluvnej pokuty alebo právo na uhradenie vzniknutých nákladov. Zákonné práva na odstúpenie, najmä podľa § 642 Občianskeho zákonníka, zostávajú zachované. Pri odstúpení strany zdokumentujú vykonané práce a vysporiadajú sa podľa zákona a dôvodu odstúpenia; nejde o povolenie čiastkovej fakturácie pri riadnom plnení zmluvy.
3. Práva a povinnosti objednávateľa i zhotoviteľa, ak nie sú stanovené touto zmluvou, sa riadia Občianskym zákonníkom a  predpismi s ním súvisiacimi.
4. Zmluvné strany sa dohodli, že žiadna z nich nie je oprávnená postúpiť svoje práva a povinnosti vyplývajúce z tejto zmluvy tretej strane bez predchádzajúceho písomného súhlasu druhej zmluvnej strany, s výnimkou peňažných pohľadávok voči druhej zmluvnej strane. Tým nie je obmedzené sprístupnenie zmluvy poskytovateľom financovania a oprávneným kontrolným orgánom.
5. V prípade, ak sa niektoré z ustanovení tejto zmluvy stane neplatným, zostávajú ostatné ustanovenia aj naďalej v platnosti.
6. Zhotoviteľ súhlasí so sprístupnením a/alebo zverejnením informácií v rozsahu, v ktorom je objednávateľ povinný sprístupniť a/alebo zverejniť informácie súvisiace s predmetom zmluvy a informácie o zmluvnom vzťahu s objednávateľom podľa zákona č. 211/2000 Z. z o slobodnom prístupe k informáciám a o zmene a doplnení niektorých zákonov v znení neskorších predpisov. 
7. Zhotoviteľ podpisom tejto zmluvy súhlasí so zverejnením zmluvy a jej dodatkov v zákonom prípustnom rozsahu na webovom sídle objednávateľa a so sprístupnením poskytovateľom financovania. Ak zmluva podlieha povinnému zverejneniu, zverejní sa spôsobom ustanoveným zákonom.
8. Táto zmluva je vyhotovená v 2 exemplároch, z ktorých 1 vyhotovenie obdrží objednávateľ a 1 zhotoviteľ.
9. Táto zmluva nadobúda platnosť a účinnosť dňom jej podpisu oboma zmluvnými stranami.
10. Neoddeliteľnou súčasťou Zmluvy sú tieto jej prílohy:

Príloha č. 1	Opis predmetu zákazky
Príloha č. 2	Technická špecifikácia

Príloha č. 3	Cenová ponuka vrátane oceneného výkazu výmer




V Bratislave dňa: 					V ........................... dňa:



OBJEDNÁVATEĽ 				ZHOTOVITEĽ


